Fontos BL-meccs előtt a Pick Szeged
Az előzetes erőviszonyok alapján a továbbjutás is függhet a szombati Pick Szeged – Schaffhausen férfikézilabda Bajnokok Ligája-csoportmérkőzéstől.
A D csoportban a spanyol Barcelona és a német Füchse Berlin a papírforma alapján biztos nyolcaddöntős lehet, a fennmaradó két továbbjutó helyért pedig Skaliczki László csapata nagy csatát vívhat a nyitókörben a csapatot legyőző horvát Croatia Zagrebbel, valamint a következő riválisával, illetve a fehérorosz Dinamo Minszkkel.

A szegedieknek ez lesz a 96. BL-meccsük, 40 győzelem, 8 döntetlen és 47 vereség a mérleg. A Schaffhausennel ez előtt négyszer találkozott a Szeged, két siker, valamint egy-egy döntetlen és vereség áll a statisztikában. A két klub utoljára a 2010–2011-es kiírásban futott össze. 2010 szeptemberében, Szegeden a hazaiak nyertek 29-26-ra, 2011 februárjában pedig a svájciak győztek 31-27-re.

A másik magyar BL-induló, az MKB Veszprém már szerdán letudta 2. fordulós csatáját, és 37-27-re nyert Bukarestben, a román Constanta ideiglenes otthonában.

A magyar érdekeltségű csoportok programja:

Velux férfi BL, 2. forduló:

D csoport:

Barcelona (spanyol) – Füchse Berlin (német), szombat 16:15 ó

Pick Szeged – Schaffhausen (svájci), szombat 17:15 ó

csütörtökön játszották:

Dinamo Minszk (fehérorosz) – Croatia Zagreb (horvát) 27-27 (14-11)

Az állás: 1. Croatia Zagreb 3 pont/2 mérkőzés, 2. FC Barcelona 2/1 (33-23), 3. Füchse Berlin 2/1 (29-25), 4. Dinamo Minszk 1/2, 5. Pick Szeged 0/1 (27-30), 6. Schaffhausen 0/1 (23-33)

B csoport:

Celje (szlovén) – Atlético Madrid (spanyol), szombat 16:30 ó

THW Kiel (német) – Sävehof (svéd), vasárnap 16:45 ó

szerdán játszották:

Constanta (román) – MKB Veszprém 27-37 (12-19)

A Veszprém legközelebb október 14-én lép pályára az előző idényben finalista spanyol Atlético Madrid otthonában.

Az állás: 1. MKB Veszprém 4 pont/2 mérkőzés, 2. THW Kiel 2/1 (32-27), 3. Sävehof 2/1 (35-31), 4. Atlético Madrid 0/1 (27-32), 5. Celje 0/1 (22-32), 6. Constanta 0/2 (58-72), 5.

A csoportokból az első négy helyezett jut a nyolcaddöntőbe.
kézilabda bl